CELEX: 32017R1276
Language: sl
Date: 2017-07-14 00:00:00
Title: Izvedbena uredba Komisije (EU) 2017/1276 z dne 14. julija 2017 o odobritvi perocetne kisline, pridobljene iz tetraacetil etilendiamina in natrijevega perkarbonata, kot obstoječe aktivne snovi za uporabo v biocidnih proizvodih 2., 3. in 4. vrste proizvodov (Besedilo velja za EGP. )

15.7.2017   
            
            
               SL
            
            
               Uradni list Evropske unije
            
            
               L 184/24
            
         IZVEDBENA UREDBA KOMISIJE (EU) 2017/1276
   z dne 14. julija 2017
   o odobritvi perocetne kisline, pridobljene iz tetraacetil etilendiamina in natrijevega perkarbonata, kot obstoječe aktivne snovi za uporabo v biocidnih proizvodih 2., 3. in 4. vrste proizvodov
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) ter zlasti tretjega pododstavka člena 89(1) Uredbe,
   ob upoštevanju naslednjega:
   
               (1)
            
            
               Delegirana uredba Komisije (EU) št. 1062/2014 (2) določa seznam obstoječih aktivnih snovi, ki jih je treba oceniti zaradi njihove morebitne odobritve za uporabo v biocidnih proizvodih. Na navedenem seznamu je perocetna kislina, pridobljena iz tetraacetil etilendiamina in natrijevega perkarbonata.
            
         
               (2)
            
            
               V skladu s členom 16(2) Direktive 98/8/ES Evropskega parlamenta in Sveta (3) je bila opravljena ocena perocetne kisline, pridobljene iz tetraacetil etilendiamina in natrijevega perkarbonata, glede uporabe v proizvodih 2. vrste proizvodov (razkužila in drugi biocidni pripravki za zasebne površine in površine, namenjene javnemu zdravstvu), 3. vrste proizvodov (veterinarsko higienski biocidni pripravki) in 4. vrste proizvodov (dezinfekcijska sredstva za območja s hrano in krmo), kot so opredeljene v Prilogi V k navedeni direktivi in ki ustrezajo 2., 3. oziroma 4. vrsti proizvodov, kot so opredeljene v Prilogi V k Uredbi (EU) št. 528/2012.
            
         
               (3)
            
            
               Finska, ki je bila imenovana za pristojni ocenjevalni organ, je 16. januarja 2013 predložila poročila o oceni skupaj s svojimi priporočili.
            
         
               (4)
            
            
               V skladu s členom 7(2) Delegirane uredbe (EU) št. 1062/2014 je Odbor za biocidne pripravke ob upoštevanju ugotovitev pristojnega ocenjevalnega organa 13. decembra 2016 oblikoval mnenja Evropske agencije za kemikalije.
            
         
               (5)
            
            
               Iz navedenih mnenj je razvidno, da je za biocidne proizvode 2., 3. in 4. vrste proizvodov na osnovi perocetne kisline, pridobljene iz tetraacetil etilendiamina in natrijevega perkarbonata, mogoče pričakovati, da izpolnjujejo zahteve iz člena 5 Direktive 98/8/ES, pod pogojem, da so nekatere specifikacije in pogoji v zvezi z njeno uporabo izpolnjeni.
            
         
               (6)
            
            
               Zato je perocetno kislino, pridobljeno iz tetraacetil etilendiamina in natrijevega perkarbonata, primerno odobriti za uporabo v biocidnih proizvodih 2., 3. in 4. vrste proizvodov, pod pogojem, da je ta v skladu z nekaterimi specifikacijami in pogoji.
            
         
               (7)
            
            
               Pred odobritvijo aktivne snovi bi bilo treba zagotoviti ustrezno obdobje, da bi se zainteresiranim stranem omogočilo, da sprejmejo potrebne pripravljalne ukrepe za izpolnitev novih zahtev.
            
         
               (8)
            
            
               Ukrepi iz te uredbe so v skladu z mnenjem Stalnega odbora za biocidne pripravke –
            
         SPREJELA NASLEDNJO UREDBO:
   Člen 1
   Perocetna kislina, pridobljena iz tetraacetil etilendiamina in natrijevega perkarbonata, se odobri kot aktivna snov za uporabo v biocidnih proizvodih 2., 3. in 4. vrste proizvodov, pri čemer se upoštevajo specifikacije in pogoji iz Priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. julija 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 167, 27.6.2012, str. 1.
   
      (2)  Delegirana uredba Komisije (EU) št. 1062/2014 z dne 4. avgusta 2014 o delovnem programu za sistematično preverjanje vseh obstoječih aktivnih snovi, ki jih vsebujejo biocidni proizvodi, iz Uredbe (EU) št. 528/2012 Evropskega parlamenta in Sveta (UL L 294, 10.10.2014, str. 1).
   
      (3)  Direktiva 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (UL L 123, 24.4.1998, str. 1).
   
      PRILOGA
      
                  Splošno ime
               
               
                  Ime po IUPAC
                  Identifikacijska številka
               
               
                  Minimalna stopnja čistosti aktivne snovi (1)
                  
               
               
                  Datum odobritve
               
               
                  Datum prenehanja veljavnosti odobritve
               
               
                  Vrsta proizvoda
               
               
                  Posebni pogoji
               
            
                  Perocetna kislina, pridobljena iz tetraacetil etilendiamina in natrijevega perkarbonata
               
               
                  Ime po IUPAC:
                  perocetna kislina
                  Št. ES: 201-186-8
                  Št. CAS: 79-21-0
                  Predhodne sestavine:
                  
                               
                           
                           
                              Ime po IUPAC: N,N′-etan-1,2-diilbis(N-acetilacetamid)
                              Št. ES: 234-123-8
                              Št. CAS: 10543-57-4
                           
                        
                               
                           
                           
                              Ime po IUPAC: natrijev perkarbonat
                              Št. ES: 239-707-6
                              Št. CAS: 15630-89-4
                           
                        
               
                  Specifikacija za perocetno kislino, pridobljeno na kraju samem, temelji na predhodnih sestavinah tetraacetil etilendiamin in natrijev perkarbonat.
                  Minimalna stopnja čistosti tetraacetil etilendiamina je 99,0 %, minimalna stopnja čistosti natrijevega perkarbonata pa je 85,1 %.
               
               
                  1. januar 2019
               
               
                  31. december 2028
               
               
                  2
               
               
                  Dovoljenja za biocidne proizvode se izdajo pod naslednjima pogojema:
                  
                              1.
                           
                           
                              Pri oceni proizvoda se posebna pozornost nameni vidikom izpostavljenosti, tveganja in učinkovitosti, povezanim s katero koli uporabo, zajeto v vlogi za izdajo dovoljenja, ki pa ni bila obravnavana v oceni tveganja aktivne snovi na ravni Unije.
                           
                        
                              2.
                           
                           
                              Zaradi ugotovljenih tveganj v zvezi z ocenjenimi uporabami se pri oceni proizvoda posebna pozornost nameni:
                              
                                          (a)
                                       
                                       
                                          industrijskim in poklicnim uporabnikom;
                                       
                                    
                                          (b)
                                       
                                       
                                          površinski vodi za proizvode, ki se uporabljajo pri razkuževanju perila v zaprtih pralnih strojih v gospodinjstvih.
                                       
                                    
                        
            
                  3
               
               
                  Dovoljenja za biocidne proizvode se izdajo pod naslednjima pogojema:
                  
                              1.
                           
                           
                              Pri oceni proizvoda se posebna pozornost nameni vidikom izpostavljenosti, tveganja in učinkovitosti, povezanim s katero koli uporabo, zajeto v vlogi za izdajo dovoljenja, ki pa ni bila obravnavana v oceni tveganja aktivne snovi na ravni Unije.
                           
                        
                              2.
                           
                           
                              Zaradi ugotovljenih tveganj v zvezi z ocenjenimi uporabami se pri oceni proizvoda posebna pozornost nameni industrijskim in poklicnim uporabnikom.
                           
                        
            
                  4
               
               
                  Dovoljenja za biocidne proizvode se izdajo pod naslednjima pogojema:
                  
                              1.
                           
                           
                              Pri oceni proizvoda se posebna pozornost nameni vidikom izpostavljenosti, tveganja in učinkovitosti, povezanim s katero koli uporabo, zajeto v vlogi za izdajo dovoljenja, ki pa ni bila obravnavana v oceni tveganja aktivne snovi na ravni Unije.
                           
                        
                              2.
                           
                           
                              Zaradi ugotovljenih tveganj v zvezi z ocenjenimi uporabami se pri oceni proizvoda posebna pozornost nameni industrijskim in poklicnim uporabnikom.
                           
                        
            
         (1)  Čistost, navedena v tem stolpcu, je bila minimalna stopnja čistosti ocenjene aktivne snovi. Čistost aktivne snovi v proizvodu, danem na trg, je lahko enaka ali drugačna, če je aktivna snov dokazano tehnično enakovredna aktivni snovi iz ocene.